SINODALNOST-ŠIRJENJE

Koper, 11 januar 2023

Pet krogov širitve Cerkve:

Vsi smo otroci nebeškega Očeta: In vsi, ki te iskreno iščejo …

Kristjani (kat-prvsl-evg) in verniki drugih verstev …

Krščeni v skupno dostojanstvo in skupno poslanstvo …

Vključevanje katoličanov v ustanove družbenega življenja …

Vloga evharistije pri širjenju šotorskega prostora …

Četrta evharistična molitev: 'Priporočamo ti našega papeža in škofe, duhovnike in tvoje ljudstvo, vse tukaj zbrane in vse, ki te iskreno iščejo …'

Apostol Pavel: 'Naša usta so naproti vam, Korinčani, odprta, naše srce je razširjeno. Ni vam tesno v nas, tesno pa vam je v vaših srcih. Da z enakim meni povrnete – govorim kakor otrokom – se razširite tudi vi!' (2 Kor 6,11-13).

'Razširi prostor svojega šotora, razpni pregrinjala svojih bivališč!

Nikar ne varčuj! Podaljšaj svoje vrvi, utrdi svoje kole!' (Iz 54,2).

'In beseda je meso postala in se ušotorila med nami!' (Jn 1,14).

'Kajti jaz sem gost pri tebi, selivec kot vsi moji očetje!' (Ps 39,13).

'Izpeljal me je na plano, otel me je, ker ima veselje nad mano' (Ps 18,20).

'Nisi me izročil v roke sovražnika, moje noge si postavil na plano' (Ps 31,9).

'Iz stiske sem klical Gospoda, Gospod me je uslišal na planem' (Ps 118,5).

'Vemo namreč, da, če razpade zemeljska hiša našega šotora, imamo Božjo zgradbo, hišo, ki ni narejena z rokami in je večna, v nebesih!' (2 Kor 5,1).

SINODALNOST-CELINSKA

Koper, 8 januar 2023

'Razširi prostor svojega šotora' (Iz 54,2)

1) Poslušanje kot odprtost za sprejemanje, ki izhaja iz želje po radikalnem vključevanju – nihče ni izključen! – ki ga je treba razumeti z ozirom na občestvo s sestrami in brati in s skupnim Očetom. Poslušanje se tukaj ne pokaže kot instrumentalno dejanje, ampak kot prevzem osnovne drže Boga, ki posluša svoje ljudstvo, in hoje za Gospodom, ki nam ga evangeliji stalno predstavljajo v poslušanju ljudi, ki mu pridejo naproti na cestah Svete dežele; v tem smislu je poslušanje že poslanstvo in oznanilo.

2) Spodbuda za izhod v poslanstvo. Gre za poslanstvo, za katerega katoličani priznavajo, da ga morajo uresničevati z brati in sestrami drugih veroizpovedi in v dialogu z verniki drugih verstev, ko dejanja človeške skrbi spreminjajo v pristna duhovna izkustva, ki oznanjajo obličje Boga, ki prevzame skrb vse do daritve lastnega življenja, da bi mi imeli življenje v izobilju.

3) Zavzetost za nadaljevanje poslanstva zahteva sprejem sloga, ki temelji na soudeležbi, ki ustreza popolnemu prevzemu soodgovornosti vseh krščenih za edino poslanstvo Cerkve, ki izhaja iz skupnega krstnega dostojanstva.

4) Oblikovanje konkretnih možnosti za življenje občestva, soudeležbo in poslanstvo preko struktur in ustanov, v katerih živijo ljudje, ki so ustrezno oblikovane in podprte z živo duhovnostjo.

5) Bogoslužje, zlasti evharistično, vir in višek krščanskega življenja, ki združuje skupnost, dela občestvo oprijemljivo, omogoči uresničevanje soudeleženosti ter z besedo in zakramenti hrani zavzetost za poslanstvo.

*Gospod, vse svoje ljudstvo si zbral na sinodo.  
Zahvaljujemo se ti za veselje, ki so ga doživeli tisti,  
ki so se odločili, da se odpravijo na pot  
v poslušanju Boga in svojih bratov in sester v tem letu  
v drži sprejemanja, ponižnosti, gostoljubnosti in bratstva.  
Pomagaj nam, da bomo na te strani vstopili kot na »sveto zemljo«.  
Pridi, Sveti Duh: bodi vodnik naše skupne poti!*